b'\n_START_ARTICLE_\nUSS Abraham Lincoln (CVN-72)\n_START_SECTION_\nZgodovina\n_START_PARAGRAPH_\nPogodbo za izdelavo letalonosilke je leta 1982 dobila ladjedelnica Newport News Shipbuilding, gradnja pa se je za\xc4\x8dela leta 1984 v njenih dokih v Newport Newsu, Virginija.\n_START_SECTION_\nBojne naloge\n_START_PARAGRAPH_\nNa svojem prvem kri\xc5\xbearjenju, leta 1991, je USS Abraham Lincoln sodelovala pri evakuaciji ameri\xc5\xa1kih vojakov iz pomorskega opori\xc5\xa1\xc4\x8da Subic Bay na Filipinih, zaradi izbruha vulkana Pinatubo. Po tej akciji je zaplula v Perzijski zaliv, kjer je tri mesece sodelovala v pripravah na Operacijo Desert Storm. Leta 1993 je sodelovala v operaciji Southern Watch, pa tudi v operaciji Restore Hope ob obali Somalije. Med letoma 1995 in 1998 je bila vseskozi prisotna v Perzijskem zalivu, leta 1999 pa je od\xc5\xa1la na remont, od koder se je v Zaliv vrnila leta 2000.'